**TIRGUS IZPĒTE**

**“****Sauszemes transportlīdzekļu brīvprātīgās apdrošināšanas polises (KASKO) iegāde Rugāju apvienības pārvaldes transportlīdzekļiem”**

**(ID Nr. BNP TI 2025/62)**

1. **Informācija par pasūtītāju:**

|  |  |
| --- | --- |
| Pasūtītājs | **Balvu novada pašvaldība** |
| Reģistrācijas numurs | 90009115622 |
| Adrese, e-pasta adrese, e-Adrese | Bērzpils iela 1A, Balvi, Balvu nov., LV-4501, dome@balvi.lv ,\_DEFAULT@90009115622 |
| Pasūtītājs, kura vajadzībām tiek veikta tirgus izpēte | **Rugāju apvienības pārvalde**,Reģ.Nr.40900037000,Kurmenes iela 48, Rugāji, Rugāju pag., Balvu nov., LV-4570,\_DEFAULT@40900037000 |
| Kontaktpersona saistībā ar tirgus izpētes priekšmetu | Rugāju apvienības pārvaldes vadītāja Sandra Kapteine, mob.27832856 |
| Kontaktpersona saistībā ar piedāvājuma sagatavošanu/ iesniegšanu | Balvu novada Centrālās pārvaldes Iepirkumu nodaļas iepirkumu speciāliste Zane Kuzmina, mob.29288342, tel.64520931, e-pasts: zane.kuzmina@balvi.lv  |
| Pasūtītāja darba laiks | pirmdienās, otrdienās un trešdienās 8.30-17.00;ceturtdienās 8.30-18.00;piektdienās 8.30-16.00. |

1. **Tirgus izpētes priekšmets:**
	1. Sauszemes transportlīdzekļu brīvprātīgās apdrošināšanas polises (KASKO) iegāde Rugāju apvienības pārvaldes automašīnām:
* *FORD TRANSIT* ar valsts Reģ.Nr.KF2039;
* *FORD GRAND C-MAX* ar valsts Reģ.Nr.KV5666;
* *RENAULT MASTER* ar valsts Reģ.Nr.MJ347,

atbilstoši Tehniskajai specifikācijai (skat. 1.pielikumu).

* 1. CPV kods: 66510000-8 (Apdrošināšanas pakalpojumi).
	2. Pretendents nevar iesniegt piedāvājuma variantus.
1. **Piedāvājuma izvēles kritērijs:** prasībām atbilstošs piedāvājums ar zemāko cenu.
2. **Līguma darbības laiks:** 12 (divpadsmit) mēneši no apdrošināšanas polises noslēgšanas dienas.
3. **Līgumcena:**
	1. Piedāvājuma cenā jābūt iekļautiem visiem ar tirgus izpētes līguma izpildi saistītiem izdevumiem, t.sk., administratīvajām izmaksām, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kuriem nebūtu iespējama kvalitatīva un normatīvajiem aktiem atbilstoša līguma izpilde.
	2. Līgumcena ir kopējā samaksa par tirgus izpētes līguma izpildi, kurā ietverti visi piemērojamie nodokļi, izņemot pievienotās vērtības nodokli.
4. **Apmaksas nosacījumi:**
	1. Apmaksa tiek veikta 30 (trīsdesmit) dienu laikā pēc apdrošināšanas polises un atbilstoša strukturēta elektroniskā rēķina saņemšanas pasūtītāja, kura vajadzībām tiek veikta tirgus izpēte, oficiālajā e-Adresē.
	2. Līguma darbības laikā apmaksas kārtība nevar tikt mainīta.
5. **Piedāvājuma derīguma termiņš:** vismaz 30 dienas pēc piedāvājumu iesniegšanas beigu termiņa.
6. **Prasības pretendentam:**
	1. Pretendentam (juridiskai personai) jābūt reģistrētam LR Uzņēmumu reģistrā vai līdzvērtīgā reģistrā ārvalstīs. Informācija tiek pārbaudīta LR Uzņēmumu reģistra tīmekļvietnē <https://www.ur.gov.lv/lv/> .
	2. Pretendentam, t.sk., ārvalsts apdrošinātājam, ir Finanšu un kapitāla tirgus komisijas apdrošināšanas licence sauszemes transporta (izņemot dzelzceļa transportu) apdrošināšanai. Informācija tiks pārbaudīta Finanšu kapitāla tirgus komisijas mājas lapā <https://www.fktk.lv/> , pieejamā apdrošināšanas sabiedrību reģistrā “Apdrošināšanas sabiedrības” <https://uzraudziba.bank.lv/tirgus-dalibnieki/apdrosinasanas-sabiedribas/> .
	3. Piedāvājums jāparaksta paraksttiesīgai personai.
	4. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti LR Ārlietu ministrijas tīmekļvietnē [www.mfa.gov.lv](http://www.mfa.gov.lv) , un SIA “LURSOFT” tīmekļvietnes [www.lursoft.lv](http://www.lursoft.lv) datu bāzes sadaļā “AML izziņa”. Pārbaude tiek veikta tikai pretendentam, kuram tiks piešķirtas līguma slēgšanas tiesības.
7. **Iesniedzamie dokumenti:**
	1. Aizpildīta Tehniskās specifikācijas/ Tehniskā piedāvājuma veidlapa (skat. 1.pielikumu).
	2. Aizpildīta Finanšu piedāvājuma veidlapa (skat. 2.pielikums).
	3. Ārvalstīs reģistrētām personām:
		1. ja pretendents ir reģistrēts līdzvērtīgā uzņēmumu reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija vai reģistrāciju var apliecināt arī norādot publiski pieejamu reģistru, kur pasūtītājs var pārliecināties par pretendenta reģistrācijas faktu;
		2. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:
* attiecīgas ārvalstu iestādes izziņa par valdes/ padomes sastāvu;
* pretendenta apliecinājums, ka izziņā norādītā informācija joprojām ir aktuāla.
1. **Piedāvājuma iesniegšanas datums, laiks, vieta, veids:**
	1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **25.08.2025., plkst.10.00**.
	2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501.**
	3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 11.1.punktā norādītajam piedāvājumu iesniegšanas termiņam.
	4. Sūtot elektroniski, pieteikums jāparaksta ar drošu elektronisko parakstu un jānosūta uz e-pasta adresi: dome@balvi.lv , vēstules tēmā norādot: *“Piedāvājums tirgus izpētei ar ID Nr. BNP TI 2025/62”*.
	5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:
* pretendenta nosaukumu un adresi;
* pasūtītāja nosaukumu un adresi;
* atzīme ar norādi: *Tirgus izpētei “Sauszemes transportlīdzekļu brīvprātīgās apdrošināšanas polises (KASKO) iegāde Rugāju apvienības pārvaldes transportlīdzekļiem”, ID Nr. BNP TI 2025/62. Neatvērt līdz 25.08.2025., plkst.10.00”*.
1. **Papildus informācija:**
	1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.
	2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:
		1. pagarina piedāvājumu iesniegšanas termiņu;
		2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;
		3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta mājas lapā Iepirkumi.lv <https://www.iepirkumi.lv/> .
	3. Pasūtītājam nav pienākums veikt pilnīgi visas 11.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 12.2.punkta apakšpunktos norādītās darbības.
	4. Ja pasūtītājam, secīgi veicot 11.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz tirgus izpētes līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.
	5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.
	6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.
	7. Ja izraudzītais pretendents atsakās slēgt tirgus izpētes līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.
	8. Pasūtītājs ir tiesīgs neslēgt tirgus izpētes līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts tirgus izpētes līgums.
	9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.
	10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.
	11. Par jebkuru informāciju, kas ir konfidenciāla, pretendentam jābūt īpašai norādei.
	12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.
2. **Rezultātu paziņošana:**
	1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:
		1. ievieto informāciju Balvu novada pašvaldības tīmekļvietnē <http://www.balvi.lv/> sadaļā “Tirgus izpētes” (ja par to sākotnēji ir bijis ievietots paziņojums), norādot vismaz šādu informāciju:
* tirgus izpētes rezultātu publicēšanas datumu;
* pretendenta, kuram piešķirtas līguma slēgšanas tiesības, vārdu, uzvārdu/ nosaukumu, Reģ.Nr.;
* līgumcenu bez PVN;
* ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.
	+ 1. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:
* visus tirgus izpētes pretendentus, un to piedāvātās cenas bez PVN;
* tirgus izpētes uzvarētāju;
* tikai noraidītajam pretendentam – noraidīšanas iemeslu.
1. **Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1. Tehniskā specifikācija/ Tehniskais piedāvājums;
2. Finanšu piedāvājums

1.pielikums

Tirgus izpētei

“Sauszemes transportlīdzekļu brīvprātīgās apdrošināšanas polises (KASKO)

iegāde Rugāju apvienības pārvaldes transportlīdzekļiem”

(ID Nr. BNP TI 2025/62)

**TEHNISKĀ SPECIFIKĀCIJA/ TEHNISKAIS PIEDĀVĀJUMS**

**“Sauszemes transportlīdzekļu brīvprātīgās apdrošināšanas polises (KASKO) iegāde Rugāju apvienības pārvaldei transportlīdzekļiem”**

**(ID Nr. BNP TI 2025/62)**

**Skat. datni “TI\_62\_1\_pielikums\_Teh\_spec\_Teh\_pied\_KASKO\_Rugaaju AP”**

2.pielikums

Tirgus izpētei

“Sauszemes transportlīdzekļu brīvprātīgās apdrošināšanas polises (KASKO)

iegāde Rugāju apvienības pārvaldes transportlīdzekļiem”

(ID Nr. BNP TI 2025/62)

**FINANŠU PIEDĀVĀJUMS**

**“Sauszemes transportlīdzekļu brīvprātīgās apdrošināšanas polises (KASKO) iegāde Rugāju apvienības pārvaldes transportlīdzekļiem”**

**(ID Nr. BNP TI 2025/62)**

**Skat. datni “TI\_62\_2\_pielikums\_Finansu piedaavaajums\_KASKO\_Rugāju AP”**